|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ** **ΑΝΩΤΑΤΟ ΣΥΜΒΟΥΛΙΟ****ΕΠΙΛΟΓΗΣ ΠΡΟΣΩΠΙΚΟΥ****ΤΟΜΕΑΣ ΑΥΤΟΤΕΛΩΝ ΥΠΗΡΕΣΙΩΝ****ΤΜΗΜΑ ΕΝΗΜΕΡΩΣΗΣ ΚΑΙ****ΚΟΙΝΟΒΟΥΛΕΥΤΙΚΟΥ ΕΛΕΓΧΟΥ**  | Αθήνα, 16 - 11 - 2018**Αριθμ. πρωτ.: 30220//2018/1/2018****ΠΡΟΣ:****ΥΠ. ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ****Τμήμα Κοινοβουλευτικού Ελέγχου** |
| Ταχ. Δ/νσηΤ.Θ.: 14307Πληροφορίες ΤηλέφωνοFaxΕ-mail | : Πουλίου 6: Τ.Κ.: 115 10 – Αθήνα: Θ. Καραλής: 2131319543: 2106400156: d\_nomiko@asep.gr | Βασ. Σοφίας 15**106 74 – ΑΘΗΝΑ**(υπόψη κας Σ. Σμάκου) |
| **ΘΕΜΑ :** | «Η αριθμ. 2917/259/31-10-2018 Ερώτηση και Α.Κ.Ε.». |
| **Σχετ. :** | Το από 5 - 11 - 2018 (σε e-mail) έγγραφό σας. |

 Σχετικά με την ως άνω Ερώτηση και Αίτηση Κατάθεσης Εγγράφων του βουλευτή κ. **Γεώργιου Γεωργαντά**, **κατά το λόγο αρμοδιότητας του Α.Σ.Ε.Π.** σας γνωρίζουμε τα ακόλουθα:

 **Ι.** Το Ανώτατο Συμβούλιο Επιλογής Προσωπικού (Α.Σ.Ε.Π.) είναι η συνταγματικά κατοχυρωμένη Ανεξάρτητη Αρχή (άρθρα 101Α΄, 103 παρ. 7 και 118 παρ. 6 του Συντάγματος), που έχει ως αποκλειστική αποστολή την **εφαρμογή** των διατάξεων νόμων που αφορούν την πλήρωση θέσεων στον εν γένει δημόσιο τομέα (άρθρο 2, παρ. 2 του ν. 2190/1994), οι οποίες αποφασίζονται**,** σύμφωνα με τις κείμενες διατάξεις και κανονισμούς, από τα αρμόδια όργανατης Κυβέρνησης, των οργανισμών τοπικής αυτοδιοίκησης, πρώτου και δεύτερου βαθμού, και από τις διοικήσεις των νομικών προσώπων δημοσίου και ιδιωτικού δικαίου της παρ. 1 του άρθρου 14 του νόμου 2190/1994. Το Α.Σ.Ε.Π. προκηρύσσει την πλήρωση των ανωτέρω θέσεων και ελέγχει την όλη διαδικασία των διαγωνισμών έωςτην κύρωση των πινάκων διοριστέων και τη διάθεση όσων περιλαμβάνονται στους πίνακες αυτούς στους οικείους φορείς για διορισμό.

**II.** Με το άρθρο 1 (παρ.1) της Πράξης 33 της 27.12.2006 του Υπουργικού Συμβουλίου (Φ.Ε.Κ. 280Α΄) προβλέπεται η αναστολή των διορισμών και των προσλήψεων προσωπικού στο Δημόσιο και τον ευρύτερο δημόσιο τομέα μέχρι 31-12-2018 (Π.Υ.Σ. 25/20-12-2017, Φ.Ε.Κ. 199Α΄). Με το άρθρο 2 αυτής επιτρέπονται, κατ΄ εξαίρεση, οι διορισμοί και οι προσλήψεις μετά από την έγκριση της Επιτροπής που έχει συσταθεί με το ίδιο άρθρο και τη διαδικασία που ορίζεται στο άρθρο 3. Τέλος, στο άρθρο 4 της ανωτέρω Π.Υ.Σ. προβλέπονται οι περιπτώσεις διορισμών ή προσλήψεων, οι οποίες εξαιρούνται από την αναστολή του άρθρου 1 και, επομένως, από την έγκριση της ανωτέρω Επιτροπής.

**ΙΙΙ.** Οι διατάξεις του άρθρου 3 (παρ. 2) του ν. 2190/1994 ορίζουν ότι: *«Αν για την πλήρωση θέσεων, το διορισμό ή την πρόσληψη προσωπικού απαιτείται, κατά τις κείμενες διατάξεις, προγραμματισμός, έγκριση του Υπουργικού Συμβουλίου, του Πρωθυπουργού ή του οικείου Υπουργού, το Α.Σ.Ε.Π. δεν προβαίνει στην αντίστοιχη προκήρυξη, εφόσον δεν διαπιστώσει τη συνδρομή της απαιτούμενης προϋπόθεσης».*

**IV.**  Το Α.Σ.Ε.Π. από το έτος 2015 και εντεύθεν **δεν** έχει εκδώσει προκηρύξεις για την πλήρωση θέσεων μόνιμου προσωπικού ή προσωπικού με σχέση εργασίας ιδιωτικού δικαίου αορίστου χρόνου στον εν γένει δημόσιο τομέα χωρίς τον έλεγχο των σχετικών προβλέψεων της Π.Υ.Σ. 33/27-12-2006, όπως αυτή κάθε φορά ισχύει.

|  |  |
| --- | --- |
|   | **Με εντολή Προέδρου****Αθανάσιος Παπαϊωάννου****Αντιπρόεδρος Α.Σ.Ε.Π.** |